钦定古今图书集成/明伦汇编/闺媛典/第319卷 > 皇清五十二 > 耿友妻梁氏
## 钦定古今图书集成/明伦汇编/闺媛典/第319卷 > 皇清五十二 > 耿友妻梁氏

按《滁州志》：“梁氏，耿友妻。年二十夫亡，子伟甫数月，家贫甚，梁痛绝复苏，尽鬻其所遗以殓友。俄而其父又没，亲戚欲为治槥，氏泣止之，仍竭力殡如友。居常闭门教子，罕见其面。诸姑欲探其志，至则噤不得一语。伟既龀，令出就外傅，夜更严督之，不以贫故。令急治生，有司旌之。”